ประกาศกรมสรรพสามิตประกาศกรมสรรพสามิตเรื่อง กำหนดการใช้การขีดฆ่า และการปิดแสตมป์สรรพสามิตสำหรับสินค้ายาสูบ (ฉบับที่๒)[๑] ตามที่กรมสรรพสามิตได้ออกประกาศกรมสรรพสามิตเรื่อง กำหนดการใช้ การขีดฆ่า และการปิดแสตมป์สรรพสามิตสำหรับสินค้ายาสูบลงวันที่ ๒๘ กันยายน พ.ศ. ๒๕๖๐ นั้นเพื่อให้การบริหารการจัดเก็บภาษีสรรพสามิตสำหรับสินค้ายาสูบเป็นไปอย่างเหมาะสมมีมาตรฐาน โปร่งใส และเป็นธรรม อาศัยอำนาจตามความในมาตรา ๓๘แห่งพระราชบัญญัติระเบียบบริหารราชการแผ่นดิน พ.ศ. ๒๕๓๔ซึ่งแก้ไขเพิ่มเติมโดยพระราชบัญญัติระเบียบบริหารราชการแผ่นดิน (ฉบับที่ ๗) พ.ศ.๒๕๕๐ มาตรา ๖๐ แห่งพระราชบัญญัติภาษีสรรพสามิต พ.ศ. ๒๕๖๐ และวรรคสาม ของข้อ ๒แห่งกฎกระทรวงกำหนดการใช้แสตมป์สรรพสามิตและเครื่องหมายแสดงการเสียภาษีเพื่อให้ปรากฏว่าได้เสียภาษีแล้ว พ.ศ. ๒๕๖๐ อธิบดีกรมสรรพสามิตจึงกำหนดการใช้การขีดฆ่า และการปิดแสตมป์สรรพสามิตสำหรับสินค้ายาสูบไว้ ดังต่อไปนี้ข้อ ๑ ให้ยกเลิกความในข้อ ๒ของประกาศกรมสรรพสามิต เรื่อง กำหนดการใช้ การขีดฆ่าและการปิดแสตมป์สรรพสามิตสำหรับสินค้ายาสูบ ลงวันที่ ๒๘ กันยายน พ.ศ. ๒๕๖๐และให้ใช้ความต่อไปนี้แทนข้อ ๒ การรับแสตมป์สรรพสามิตให้ดำเนินการดังนี้๒.๑ ยาสูบที่ผลิตในราชอาณาจักร(๑) ให้ผู้มีหน้าที่เสียภาษีที่ได้ยื่นแบบรายการภาษีและชำระภาษีแล้วยื่นคำขอรับแสตมป์สรรพสามิต ตามแบบ ภส. ๐๖-๑๖ ท้ายประกาศนี้พร้อมเอกสารและหลักฐานที่ระบุไว้ในแบบดังกล่าว ต่อเจ้าพนักงานสรรพสามิต ณสำนักงานสรรพสามิตพื้นที่หรือสำนักงานสรรพสามิตพื้นที่สาขาแห่งท้องที่ที่โรงอุตสาหกรรมตั้งอยู่(๒) ให้เจ้าพนักงานสรรพสามิตตรวจสอบคำขอ พร้อมเอกสารและหลักฐานเสนอสรรพสามิตพื้นที่หรือสรรพสามิตพื้นที่สาขาเพื่อพิจารณาจ่ายแสตมป์สรรพสามิต(๓) ผู้มีหน้าที่เสียภาษีจะต้องเก็บรักษาแสตมป์สรรพสามิตไว้ในสถานที่เก็บที่มั่นคงแข็งแรงภายในโรงอุตสาหกรรม๒.๒ ยาสูบที่นำเข้ามาในราชอาณาจักร(๑)กรณียาสูบที่นำเข้ามาในราชอาณาจักรโดยมิได้นำแสตมป์สรรพสามิตไปปิดบนซองยาสูบ ณโรงงานผู้ผลิตยาสูบในต่างประเทศ ให้ดำเนินการดังนี้(๑.๑) ให้ผู้มีหน้าที่เสียภาษีที่ได้ยื่นแบบรายการภาษีและชำระภาษีแล้วยื่นคำขอรับแสตมป์สรรพสามิต ตามแบบ ภส. ๐๖-๑๖ ท้ายประกาศนี้พร้อมเอกสารและหลักฐานที่ระบุไว้ในแบบดังกล่าวต่อเจ้าพนักงานสรรพสามิต ณสำนักงานสรรพสามิตพื้นที่แห่งท้องที่ที่สำนักงานแห่งใหญ่ของผู้นำเข้าหรือท้องที่ที่สำนักงานศุลกากรหรือด่านศุลกากรที่นำเข้าตั้งอยู่(๑.๒) ให้เจ้าพนักงานสรรพสามิต ตรวจสอบคำขอพร้อมเอกสารและหลักฐานเพื่อเสนอสรรพสามิตพื้นที่เพื่อพิจารณาอนุญาตให้จ่ายแสตมป์สรรพสามิตได้(๒)กรณียาสูบที่นำเข้ามาในราชอาณาจักรโดยนำแสตมป์สรรพสามิตไปปิด ที่โรงงานผู้ผลิตยาสูบในต่างประเทศให้ดำเนินการดังนี้(๒.๑) ให้ผู้ได้รับใบอนุญาตขายยาสูบประเภทที่ ๑ที่ประสงค์จะนำยาสูบเข้ามาในราชอาณาจักรโดยจะขอนำแสตมป์สรรพสามิตไปปิดบนซองยาสูบ ณโรงงานผู้ผลิตยาสูบ ในต่างประเทศยื่นขอชำระภาษีสรรพสามิตก่อนความรับผิดในอันจะต้องเสียภาษีเกิดขึ้น ณ สำนักงานสรรพสามิตพื้นที่แห่งท้องที่ที่สำนักงานแห่งใหญ่ของผู้นำเข้าหรือท้องที่ที่สำนักงานศุลกากรหรือด่านศุลกากรที่นำเข้าตั้งอยู่โดยให้ใช้แบบรายการภาษีสรรพสามิต ตามแบบ ภส. ๐๓-๐๗ โดยอนุโลม(๒.๒) เมื่อดำเนินการตาม (๒.๑) แล้วให้ยื่นคำขอรับแสตมป์สรรพสามิต ตามแบบภส. ๐๖-๑๖ ท้ายประกาศนี้พร้อมเอกสารและหลักฐานที่ระบุไว้ในแบบดังกล่าว ต่อเจ้าพนักงานสรรพสามิต ณสำนักงานสรรพสามิตพื้นที่แห่งท้องที่ที่สำนักงานแห่งใหญ่ของผู้นำเข้าหรือท้องที่ที่สำนักงานศุลกากรหรือด่านศุลกากรที่นำเข้าตั้งอยู่(๒.๓) ให้เจ้าพนักงานสรรพสามิต ตรวจสอบคำขอพร้อมเอกสาร และหลักฐานเพื่อเสนอสรรพสามิตพื้นที่เพื่อพิจารณาอนุญาตให้จ่ายแสตมป์สรรพสามิตได้ข้อ ๒ ให้ยกเลิกแบบคำขอรับแสตมป์สรรพสามิตสำหรับสินค้ายาสูบ (ภส. ๐๖-๑๖) ท้ายประกาศกรมสรรพสามิต เรื่อง กำหนดการใช้การขีดฆ่า และการปิดแสตมป์สรรพสามิตสำหรับสินค้ายาสูบ ฉบับลงวันที่ ๒๘ กันยายนพ.ศ. ๒๕๖๐ และให้ใช้แบบคำขอรับแสตมป์สรรพสามิตสำหรับสินค้ายาสูบ (ภส. ๐๖-๑๖)ท้ายประกาศนี้แทนข้อ ๓ ในกรณีที่ผู้ได้รับอนุญาตให้นำแสตมป์สรรพสามิตไปปิดที่โรงงานผลิตยาสูบในต่างประเทศตามประกาศกรมสรรพสามิตเรื่อง กำหนดการใช้ การขีดฆ่า และการปิดแสตมป์สรรพสามิตสำหรับสินค้ายาสูบ ลงวันที่๒๘ กันยายน พ.ศ. ๒๕๖๐ อยู่ก่อนวันที่ประกาศนี้ใช้บังคับให้เป็นอันใช้ได้ต่อไปจนกว่าจะสิ้นสุดไปโดยเงื่อนไขหรือเงื่อนเวลาที่กำหนดไว้ข้อ ๔ ประกาศนี้ให้ใช้บังคับตั้งแต่วันออกประกาศเป็นต้นไปประกาศณ วัน ที่ ๒๖ ธันวาคม พ.ศ. ๒๕๖๐กฤษฎา จีนะวิจารณะอธิบดีกรมสรรพสามิต[เอกสารแนบท้าย]๑. แบบคำขอรับแสตมป์สรรพสามิตสำหรับสินค้ายาสูบ(ภส. ๐๖-๑๖)(ดูข้อมูลจากภาพกฎหมาย)ปวันวิทย์/จัดทำ๒๐ กุมภาพันธ์๒๕๖๑[๑] ราชกิจจานุเบกษาเล่ม ๑๓๕/ตอน ๙ ง/หน้า ๑๐/๑ กุมภาพันธ์ ๒๕๖๑